nibzard/narodne-novine-full-text-markdown huggingface dataset:
## Naputak o pomoćnim šifarnicima i ostalim podacima za vođenje sudskoga registra

### NN 21/1995 (29.3.1995.), Naputak o pomoćnim šifarnicima i ostalim podacima za vođenje sudskoga registra

# MINISTARSTVO PRAVOSUÐA

Na temelju članka 3. stavka 8. Zakona o sudskom registru ("Narodne
novine" broj 1/95), ministar pravosuđa donosi

## Naputak

### o pomoćnim šifarnicima i ostalim podacima za vođenje sudskoga registra

Članak 1.

Prilikom vođenja glavne knjige sudskoga registra i upisnika sudskoga
registra Tt računalom, pored šifarnika određenih člancima
24. i 25. Pravilnika o načinu upisa u sudski registar ("Narodne
novine" broj 10/95), registarski sud uporabljuje sljedeće pomoćne
šifarnike:

1. Vrste porijekla kapitala

2. Vrste oblika vlasništva

3. Vrste pretežne djelatnosti ustanove ili zajednice ustanova

4. Vrste nositelja vlasništva ustanova

5. Vrste zabilježbi

6. Vrste pravnih izraza

7. Vrste rješenja

8. Vrste postupanja po žalbi

9. Vrste rješenja drugostupanjskoga suda po žalbi

10. Vrste upisa

11. Vrste predlagatelja i njihovih ovlaštenih zastupnika

12. Vrste službenika suda.

Šifarnici iz 1. stavka ovoga članka nalaze se u Prilogu 1 ovoga
Naputka, i njegov su sastavni dio.

Članak 2.

Izreke i drugi pravni izrazi za pripremu odluka registarskoga suda,
te tekstualnih podataka i zabilježbi u glavnoj knjizi sudskoga registra,
nalaze se u Prilogu 2 ovoga Naputka, i njegov su sastavni dio.

Članak 3.

U bazi podataka sudskoga registra vođenog računalom, čuvaju
se i sljedeće odluke suda iz zbirke isprava: 1. zaključci
2. rješenja o upisu 3. rješenja o odbijanju, odbacivanju ili obustavi.

Članak 4.

Pored registarshih podataka u sudskome registru vođenom računalom,
u bazi podataka, vode se i sljedeći evidencijski podaci:

1. Za sve subjekte upisa:

- porijeklo kapitala

- oblik vlasništva

- rok i vrijeme trajanja društva

- datum prvog osnivanja - datum prestanka i vrsta razloga za prestanak

- datum nastavljanja - matični broj iz statističkoga registra

- datum kraja financijske godine

- datum dostave financijskoga izvješća

- poslovna godina za koju je financijsko izvješće dostavljeno.

2. Za ustanove i zajednice ustanova: - vrsta pretežne djelatnosti -
vrsta nositelja vlasništva.

Članak 5.

Ovaj Naputak stupa na snagu danom donošenja.

Klasa: 740-13/94-01/08

Urbroj: 514-02-02/5-95-17

Zagreb, 7. ožujka 1995.

Ministar

**Ivica Crnić,** v. r.

---

![](dodatni/362672.gif)

![](dodatni/362673.gif)

![](dodatni/362674.gif)

![](dodatni/362671.gif)

![](dodatni/362675.gif)

![](dodatni/362676.gif)

![](dodatni/362677.gif)

![](dodatni/362678.gif)

---

[![](../../TipkaPočStr.GIF)](http://www.nn.hr/Narodne.htm)
[![](../../TSluzGl.GIF)](http://www.nn.hr/Glasilo/index.htm)
[![](../../TPretra.GIF)](http://www.nn.hr/search/iaquery.exe)
![](../../TElPosta.GIF)

Naputak, NN 21/1995-425
## Odluka o dopuni Odluke o kontnom planu za banke i štedionice

### NN 21/1995 (29.3.1995.), Odluka o dopuni Odluke o kontnom planu za banke i štedionice

# NARODNA BANKA HRVATSKE

Na temelju točke III. Odluke o kontnom planu za banke i štedionice ("Narodne
novine", broj 21/94) guverner Narodne banke Hrvatske donio je

## Odluku

### o dopuni Odluke o kontnom planu za banke i štedionice

I.

U kontnom planu koji je sastavni dio Odluke o kontnom planu za banke
i štedionice ("Narodne novine", br. 21/94, 40/94 i 2/95) obavlja
se sljedeća dopuna:

1. Iza računa 131

- "Potraživanja u devizama po osnovi kamata od financijskih institucija",
dodaju se računi koji glase:

1310 - Potraživanja u devizama po osnovi kamata od centralne banke i

13100 - Potraživanja po osnovi kamata".

II.

Ova Odluka stupa na snagu danom objave u "Narodnim novinama".

O. g. br.10/95.

Zagreb, 21. ožujka 1995.

Guverner Narodne banke Hrvatske

**dr. Pero Jurković,** v. r.

Odluka, NN 21/1995-426
## Odluku o imenovanju generalnog konzula Republike Hrvatske u Trstu, s konzularnim područjem koje obuhvaćapokrajinu Veneto,Trentino, Alto, Adige i autonomnu pokrajinu Furlaniju - Julijsku krajinu,Republ

### NN 22/1995 (31.3.1995.), Odluku o imenovanju generalnog konzula Republike Hrvatske u Trstu, s konzularnim područjem koje obuhvaćapokrajinu Veneto,Trentino, Alto, Adige i autonomnu pokrajinu Furlaniju - Julijsku krajinu,Republ

# PREDSJEDNIK REPUBLIKE HRVATSKE

Na temelju članka 99. Ustava Republike Hrvatske i članka 19. Zakona
o inozemnim poslovima ("Narodne novine", broj 53/91), donosim

## Odluku

kojom imenujem prof. dr. Miroslava Bertošu za generalnog konzula Republike
Hrvatske u Trstu, s konzularnim područjem koje obuhvaća pokrajinu Veneto,
Trentino, Alto, Adige i autonomnu pokrajinu Furlaniju - Julijsku krajinu,
Republika Italija.

Broj: 95-593/1

Zagreb, 21. ožujka 1995.

Predsjednik Republike Hrvatske

**dr. Franjo Tuđman,** v. r.

Odluka, NN 22/1995-430
## Uredba o zabrani raspolaganja zadružnom imovinom

### NN 22/1995 (31.3.1995.), Uredba o zabrani raspolaganja zadružnom imovinom

# VLADA REPUBLIKE HRVATSKE

Na temelju članka 1. stavka 1. Zakona o ovlasti Vlade Republike Hrvatske
da uredbama uređuje pojedina pitanja iz djelokruga Zastupničkog doma Sabora
Republike Hrvatske ("Narodne novine", broj 79/94), Vlada Republike
Hrvatske je na sjednici održanoj 30. ožujka 1995. donijela

## Uredbu

### o zabrani raspolaganja zadružnom imovinom

Članak 1.

Zabranjuje se zadrugama raspolaganje njihovom pokretnom i nepokretnom
imovinom u društvenom vlasništvu, osim za obavljanje redovite djelatnosti.
Pod zabranom raspolaganja, u smislu prethodnoga stavka, razumijeva se zabrana
otuđenja, opterećenja založnim ili drugim stvarnim pravima, davanje u zakup,
te ulaganja imovine kao osnivačkog uloga u druge pravne osobe.

Članak 2.

Iznimno od odredbe iz članka 1. ove Uredbe, zadruge mogu raspolagati
pokretnom i nepokretnom imovinom u društvenom vlasništvu uz prethodnu suglasnost
Javnog pravobraniteljstva Republike Hrvatske. O slučaju dvojbe o imovini
u društvenom vlasništvu, odlučuje javni pravobranitelj Republike Hrvatske,
na zahtjev zadruge.

Članak 3.

Raspolaganje imovinom zadruga protivno ovoj Uredbi ne proizvodi pravne
učinke.

Članak 4.

Danom stupanja na snagu ove Uredbe prestaje važiti Uredba o zabrani
raspolaganja zadružnom imovinom ("Narodne novine", broj 14/94).

Članak 5.

Ova Uredba stupa na snagu danom objave u "Narodnim novinama".

Klasa: 326-02/94-01/01

Urbroj: 5030116-95-1

Zagreb, 30. ožujka 1995.

Predsjednik

**Nikica Valentić,** v. r.

Uredba, NN 22/1995-433
## Uredbu o minimalnoj plaći

### NN 22/1995 (31.3.1995.), Uredbu o minimalnoj plaći

# VLADA REPUBLIKE HRVATSKE

Na temelju članka 1. stavka 1. Zakona o vlasti Vlade Republike Hrvatske
da uredbama uređuje pojedina pitanja iz djelokruga Zastupničkog doma Sabora
Republike Hrvatske ("Narodne novine", broj 79/94), Vlada Republike
Hrvatske je na sjednici održanoj 30. ožujka 1995. donijela

## Uredbu

### o minimalnoj plaći

Članak 1.

Minimalna plaća za razdoblje travanj-rujan 1995. godine utvrđuje se
u iznosu od 888,00 kn. Minimalna plaća koja služi kao osnovica za ostvarivanje
prava po osnovi socijalne sigurnosti, utvrđuje se u neto iznosu od 270,00
kn za razdoblje travanj-rujan 1995. godine i ne smatra se oporezivim dohotkom
u smislu propisa o oporezivanju dohotka.

Članak 2.

Uredba o minimalnoj plaći obvezuje sve subjekte koje ne obvezuju odredbe
Osnovnog nacionalnog ugovora za gospodarstvo i javna poduzeća ("Narodne
novine" broj 16/94) i odredbe Aneksa II. osnovnom nacionalnom Ugovoru
za gospodarstvo i javna poduzeća.

Članak 3.

Ova Uredba stupa na snagu danom objave u "Narodnim novinama".

Klasa: 120-02/95-01/01

Urbroj: 5030105-95-3

Zagreb, 30. ožujka 1995.

Predsjednik

**Nikica Valentić,** v. r.

Uredba, NN 22/1995-434
## Uredbu o dopuni Zakona o slobodnim zonama

### NN 22/1995 (31.3.1995.), Uredbu o dopuni Zakona o slobodnim zonama

# VLADA REPUBLIKE HRVATSKE

Na temelju članka 1. stavka 1. Zakona o ovlasti Vlade Republike Hrvatske
da uredbama uređuje pojedina pitanja iz djelokruga Zastupničkog doma Sabora
Republike Hrvatske ("Narodne novine", broj 79/94), Vlada Republike
Hrvatske je na sjednici održanoj 30. ožujka 1995. donijela

## Uredbu

### o dopuni Zakona o slobodnim zonama

Članak 1.

U Zakonu o slobodnim zonama ("Narodne novine", br. 53A/91
i 94/93) iza članka 33. dodaje se novi članak 33a. koji glasi: "Članak
33a. Carinske zone osnovane prije stupanja na snagu Zakona o slobodnim
zonama ("Narodne novine", broj 53A/91), mogu nastaviti radom
nakon proteka roka iz članka 33 ovog Zakona. Na poslovanje carinskih zona
iz stavka 1. ovog članka odgovarajuće se primjenjuju odredbe članka 6.,
11. do 13., 15. do 24. i 26. do 32. ovog Zakona."

Članak 2.

Stupanjem na snagu ove Uredbe prestaje važiti Uredba o dopuni Zakona
o slobodnim zonama ("Narodne novine", broj 71/94).

Članak 3.

Ova Uredba stupa na snagu danom objave u "Narodnim novinama".

Klasa: 413-05/94-01/01

Urbroj: 5030116-95-3

Zagreb, 30. ožujka 1995.

Predsjednik

**Nikica Valentić,** v. r.

Uredba, NN 22/1995-435
## Odluku o pripajanju Arhiva Instituta za suvremenu povijest Hrvatskom državnom arhivu

### NN 22/1995 (31.3.1995.), Odluku o pripajanju Arhiva Instituta za suvremenu povijest Hrvatskom državnom arhivu

# VLADA REPUBLIKE HRVATSKE

Na temelju članka 4. Zakona o postupku imenovanja ravnatelja arhiva
i o sastavu Hrvatskog arhivskog vijeća ("Narodne novine", broj
96/93) Vlada Republike Hrvatske je na sjednici održanoj 23. ožujka 1995.
godine, donijela

## Odluku

### o pripajanju Arhiva Instituta za suvremenu povijest Hrvatskom državnom arhivu

I.

Arhiv Instituta za suvremenu povijest pripaja se Hrvatskom državnom
arhivu.

II.

Danom stupanja na snagu ove Odluke Hrvatskom državnom arhivu predaje
se na čuvanje, obradu i zaštitu, u smislu Zakona o zaštiti arhivske građe
i arhivima ("Narodne novine", br. 25/78 i 47/86), zbirka arhivske
građe Arhiva Istituta za suvremenu povijest i postaje sastavnim dijelom
njegovog arhivskog fundusa.

III.

Danom stupanja na snagu ove Odluke Hrvatski državni arhiv preuzima prava
i obveze, sredstva i opremu Arhiva Instituta za suvremenu povijest, te
će nastaviti korištenje radnog i spremišnog prostora u Opatičkoj 10 u Zagrebu
do osiguranja drugog odgovarajućeg prostora. Hrvatski državni arhiv srazmjerno
će učestvovati u podmirivanju troškova korištenja toga prostora.

IV.

Hrvatski državni arhiv preuzima stručne arhivske radnike koji su danom
stupanja na snagu ove Odluke zatečeni u radnom odnosu na poslovima Arhiva
Instituta za suvremenu povijest.

V.

Hrvatski državni arhiv uskladit će svoje poslovanje i akte s ovom Odlukom
u roku 30 dana od dana njena stupanja na snagu.

VI.

Za provođenje ove Odluke ovlašćuju se direktor Instituta za suvremenu
povijest i ravnatelj Hrvatskog državnog arhiva.

VII.

Ova Odluka stupa na snagu osmog dana od dana objave u "Narodnim
novinama".

Klasa: 612-06/94-01/01

Urbroj: 5030104-95-1

Zagreb, 23. ožujka 1995.

Predsjednik

**Nikica Valentić,** v. r.

Odluka, NN 22/1995-438
## Odluku o izmjeni Odluke o povećanju vrijednosti koeficjenata platnih razreda za pojedine službe

### NN 22/1995 (31.3.1995.), Odluku o izmjeni Odluke o povećanju vrijednosti koeficjenata platnih razreda za pojedine službe

# VLADA REPUBLIKE HRVATSKE

Na temelju članka 149. Zakona o državnim službenicima i namještenicima
i o plaćama nositelja pravosudnih dužnosti ("Narodne novine",
broj 74/94) Vlada Republike Hrvatske je na sjednici održanoj 30. ožujka
1995. godine donijela

## Odluku

### o izmjeni Odluke o povećanju vrijednosti koeficjenata platnih razreda za pojedine službe

I.

U Odluci o povećanju vrijednosti koeficijenata platnih razreda za pojedine
službe ("Narodne novine", broj 90/94) u točki IV. na kraju rečenice
riječi: "do 31. ožujka 1995. godine" zamjenjuju se riječima:
"do 30. travnja 1995. godine".

II.

Ova Odluka stupa na snagu danom objave u "Narodnim novinama".

Klasa: 120-02/94-01/14

Urbroj: 5030109-95-2

Zagreb, 30. ožujka 1995.

Predsjednik

**Nikica Valentić,** v. r.

Odluka, NN 22/1995-439
## Naredbu o visini naknade za sigurnost plovidbe koju plaćaju strane jahte i brodice namijenjene razonodi i športu

### NN 22/1995 (31.3.1995.), Naredbu o visini naknade za sigurnost plovidbe koju plaćaju strane jahte i brodice namijenjene razonodi i športu

# MINISTARSTVO POMORSTVA, PROMETA I VEZA

Temeljem članka 1043. stavak 1. točka 44. Pomorskog zakonika ("Narodne
novine", br. 17/94 i 74/94), ministar pomorstva, prometa i veza donosi

## Naredbu

### o visini naknade za sigurnost plovidbe koju plaćaju strane jahte i brodice namijenjene razonodi ili športu

I.

Naknada za sigurnost plovidbe koju plaćaju strane jahte i brodice namijenjene
razonodi ili športu u unutrašnjim morskim vodama i teritorijalnom moru
Republike Hrvatske iznosi:

a) za brodice kuna - do 3 metra s motornim pogonom i preko 4kW 140

- od 3 do 4 metra dužine 210

- od 4 do 5 metara dužine 280

- od 5 do 6 metara dužine 350

- preko 6 metara dužine 485

b) za jahte

- do 7 metara dužine 525

- od 7 do 8 metara dužine 630

- od 8 do 9 metara dužine 735

- od 9 do 10 metara dužine 840

- od 10 do 11 metara dužine 945

- od 11 do 12 metara dužine 1.050

- od 12 do 15 metara dužine 1.225

- od 15 do 20 metara dužine 1.400

- od 20 do 30 metara dužine 1.575

- preko 30 metara dužine 1.750

II.

Stupanjem na snagu ove Naredbe prestaje važiti Naredba o visini naknade
za sigurnost plovidbe koju plaćaju strane jahte i brodice namijenjene razonodi
ili športu ("Narodne novine",br.23/94).

III.

Ova Naredba stupa na snagu osmog dana od dana objave u "Narodnim
novinama".

Klasa: 011-01/95-02/32

Urbroj: 530-02/95-1 MW

Zagreb, 21. ožujka 1995.

Ministar

**Ivica Mudrinić, dipl. ing.,** v.r.

Naredba, NN 22/1995-442
## Rješenje o utvrđivanju cijene obrazaca određenih Pravilnikom o načinu nadzora državne granice

### NN 22/1995 (31.3.1995.), Rješenje o utvrđivanju cijene obrazaca određenih Pravilnikom o načinu nadzora državne granice

# MINISTARSTVO UNUTARNJIH POSLOVA

Na temelju članka 107. stavak 1. Zakona o unutarnjim poslovima ("Narodne
novine", broj 29/91 - pročišćeni tekst, 73/91, 19/92, 33/92. i 76/94.),
ministar unutarnjih poslova, donosi

## Rješenje

### o utvrđivanju cijene obrazaca određenih Pravilnikom o načinu nadzora državne granice

I.

Za zahtjeve i izdana odobrenja navedena u ovom Rješenju stranka plaća
naknadu u sljedećem iznosu:

1. Zahtjev za izdavanje stalnog-privremenog odobrenja za kretanje i
zadržavanje na graničnom prijelazu 1 kn

2. Za zahtjev za izdavanje odobrenja za kretanje i boravak izvan mjesta
graničnog prijelaza 1 kn

3. Za stalno odobrenje za kretanje i zadržavanje na graničnom prijelazu
3 kn

4. Za privremeno odobrenje za kretanje i zadržavanje na graničnom prijelazu
3 kn

5. Za privremeno odobrenje (skupno) za kretanje i zadržavanje na graničnom
prijelazu 3 kn

6. Za odobrenje za kretanje i boravak izvan mjesta graničnog prijelaza
4 kn

7. Za odobrenje za prijenos oružja i streljiva preko teritorija Republike
Hrvatske 3 kn

8. Za odobrenje za držanje i nošenje lovačkog, športskog oružja za vrijeme
boravka u Republici Hrvatskoj 5 kn

9. Potvrda o privremenom oduzimanju oružja i streljiva 3,40 kn

II.

Sredstva od naknade za zahtjeve i izdana odobrenja iz točke I. ovog
Rješenja knjižit će se na poseban račun i mogu se upotrijebiti samo za
nabavu obrazaca tih zahtjeva i odobrenja te podmirenje ostalih troškova
u svezi s njihovim izdavanjem.

III.

Stupanjem na snagu ovog Rješenja stavlja se izvan snage Rješenje o utvrđivanju
cijene obrazaca određenih Pravilnikom o načinu nadzora državne granice
("Narodne novine", broj 98/93.).

IV.

Ovo Rješenje stupa na snagu danom potpisivanja, a primjenjivat će se
od 1. travnja 1995. godine.

Broj: 511-01-82-7729/95.

Zagreb, 17. veljače 1995.

Ministar

**Ivan Jarnjak,** v. r.

Rješenje, NN 22/1995-444
## Rješenje o utvrđivanju cijene osobne karte za stranca, putnog lista za strance, putne isprave za izbjeglice i putne isprave za osobe bez državljanstva obrazaca određenih Pravilnikom o načinunadzora drža

### NN 22/1995 (31.3.1995.), Rješenje o utvrđivanju cijene osobne karte za stranca, putnog lista za strance, putne isprave za izbjeglice i putne isprave za osobe bez državljanstva obrazaca određenih Pravilnikom o načinunadzora drža

# MINISTARSTVO UNUTARNJIH POSLOVA

Temeljem članka 72. stavka 2. Zakona o kretanju i boravku stranaca
("Narodne novine", broj 53/91, 22/92. i 2B/93.), ministar unutarnjih
poslova donosi

## Rješenje

### o utvrđivanju cijene osobne karte za stranca, putnog lista za stranca, putne isprave za izbjeglice i putne isprave za osobe bez državljanstva

I.

Za izdane isprave navedene u ovom Rješenju stranac plaća naknadu
u sljedećem iznosu:

- za osobnu kartu za stranca 20 kn

- za putni list za stranca 120 kn

- za putnu ispravu za izbjeglice 120 kn

- za putnu ispravu za osobe bez državljanstva 120 kn

II.

Sredstva od naknade za izdane isprave iz točke I. ovog Rješenja
knjižit će se na poseban račun i mogu se upotrijebiti samo
za nabavu obrazaca tih isprava, te podmirenje ostalih troškova u svezi
s njihovim izdavanjem.

III.

Stupanjem na snagu ovog Rješenja stavlja se izvan snage Rješenje o utvrđivanju
cijene osobne karte za stranca, putnog lista za stranca, putne isprave
za izbjeglice i putne isprave za osobe bez državljanstva ("Narodne
novine", broj 10/94.).

IV.

Ovo Rješenje stupa na snagu danom potpisivanja, a primjenjivat će
se od 1. travnja 1995. godine.

Broj: 511-01-82-7726/95.

Zagreb, 17. veljače 1995.

Ministar

**Ivan Jarnjak,** v. r.

---

[![](../../TipkaPočStr.GIF)](http://www.nn.hr/Narodne.htm)
[![](../../TSluzGl.GIF)](http://www.nn.hr/Glasilo/index.htm)
[![](../../TPretra.GIF)](http://www.nn.hr/search/iaquery.exe)
![](../../TElPosta.GIF)

Rješenje, NN 22/1995-445
## Rješenje o utvrđivanju cijene obrazaca domovnice

### NN 22/1995 (31.3.1995.), Rješenje o utvrđivanju cijene obrazaca domovnice

# MINISTARSTVO UNUTARNJIH POSLOVA

Temeljem članka 31. stavak 2. Zakona o hrvatskom državljanstvu
("Narodne novine", broj 53/91, 70/91, 28/92. i 113/93.), ministar
unutrašnjih poslova donosi

## Rješenje

### o utvrđivanju cijene obrazaca domovnice

I.

Za izdanu domovnicu građanin plaća naknadu u iznosu od 3 kune.

II.

Stupanjem na snagu ovog Rješenja stavlja se izvan snage Rješenje o utvrđivanju
cijene obrazaca domovnice ("Narodne novine", broj 10/94.).

Ovo Rješenje stupa na snagu danom potpisivanja, a primjenjivat će
se od 1. travnja 1995. godine.

Broj: 511-01-82-7727/95.

Zagreb, 17. veljače 1995.

Ministar

**Ivan Jarnjak,** v. r.

---

[![](../../TipkaPočStr.GIF)](http://www.nn.hr/Narodne.htm)
[![](../../TSluzGl.GIF)](http://www.nn.hr/Glasilo/index.htm)
[![](../../TPretra.GIF)](http://www.nn.hr/search/iaquery.exe)
![](../../TElPosta.GIF)

Rješenje, NN 22/1995-446
## Rješenje o utvrđivanju cijene osobne iskaznice

### NN 22/1995 (31.3.1995.), Rješenje o utvrđivanju cijene osobne iskaznice

# MINISTARSTVO UNUTARNJIH POSLOVA

Temeljem članka 4. stavak 5. Zakona o osobnoj iskaznici ("Narodne
novine", broj 53/91, 9/92. i 26/93)., ministar unutarnjih poslova
donosi

## Rješenje

### o utvrđivanju cijene osobne iskaznice

I.

Za izdanu osobnu iskaznieu građanin plaća naknadu u iznosu
od 13 kn.

II.

Sredstva od naknade za izdane osobne iskaznice knjižit će se na
poseban račun i mogu se upotrijebiti samo za nabavu obrazaca osobnih
iskaznica, te za podmirenje ostalih troškova u svezi s izdavanjem osobnih
iskaznica.

III.

Stupanjem na snagu ovog Rješenja stavlja se izvan snage Rješenje o utvrđivanju
cijene osobne iskaznice ("Narodne novine", broj 10/94.).

IV.

Ovo Rješenje stupa na snagu danom potpisivanja, a primjenjivat će
se od 1. travnja 1995. godine.

Broj: 511-01-82-7724/95.

Zagreb, 17. veljače 1995.

Ministar

**Ivan Jarnjak,** v. r.

---

[![](../../TipkaPočStr.GIF)](http://www.nn.hr/Narodne.htm)
[![](../../TSluzGl.GIF)](http://www.nn.hr/Glasilo/index.htm)
[![](../../TPretra.GIF)](http://www.nn.hr/search/iaquery.exe)
![](../../TElPosta.GIF)

Rješenje, NN 22/1995-447
## Rješenje o utvrđivanju cijene potvrde o primitku oružja i streljiva radi prijevoza

### NN 22/1995 (31.3.1995.), Rješenje o utvrđivanju cijene potvrde o primitku oružja i streljiva radi prijevoza

# MINISTARSTVO UNUTARNJIH POSLOVA

Temeljem članka 107. stavka 1. Zakona o unutarnjim poslovima
("Narodne novine", broj 29/91 - pročišćeni tekst,
73/91, 19/92, 33/92. i 76/94.), donosim

## Rješenje

### o utvrđivanju cijene potvrde o primitku oružja i streljiva radi prijevoza

I.

Ovim Rješenjem utvrđuje se cijena potvrde o primitku oružja i streljiva
radi prijevoza u zračnom prometu, koju ovlaštena osoba u stanici
aerodromske policije izdaje putniku koji posjeduje kratko vatreno oružje
i streljivo temeljem valjane isprave za držanje, nošenje ili nabavljanje
oružja, hladno ili plinsko oružje i kratko zračno oružje.

II.

Za izdanu potvrdu putnik plaća naknadu u iznosu od 1 kn.

III.

Sredstva od naplaćene naknade za izdane potvrde knjižit će
se na poseban račun Ministarstva unutarnjih poslova Republike Hrvatske
i mogu se upotrijebiti samo za nabavu istih, te za podmirenje ostalih troškova
u svezi s njihovim izdavanjem.

IV.

Stupanjem na snagu ovog Rješenja stavlja se izvan snage Rješenje broj
511-01-78-19487/93. od 25. 06. 1993. godine.

V.

Ovo Rješenje stupa na snagu danom potpisivanja, a primjenjivat će
se od 1. travnja 1995. godine.

Broj: 511-01-82-7730/95.

Zagreb, 17. veljače 1995.

Ministar

**Ivan Jarnjak,** v. r.

---

[![](../../TipkaPočStr.GIF)](http://www.nn.hr/Narodne.htm)
[![](../../TSluzGl.GIF)](http://www.nn.hr/Glasilo/index.htm)
[![](../../TPretra.GIF)](http://www.nn.hr/search/iaquery.exe)
![](../../TElPosta.GIF)

Rješenje, NN 22/1995-448
## Rješenje o utvrđivanju cijene propusnice koje se izdaje prema odredbama Udinskog sporazuma

### NN 22/1995 (31.3.1995.), Rješenje o utvrđivanju cijene propusnice koje se izdaje prema odredbama Udinskog sporazuma

# MINISTARSTVO UNUTARNJIH POSLOVA

Temeljem članka 107. stavka 1. Zakona o unutarnjim poslovima
("Narodne novine", broj 29/91. - pročišćeni tekst,
73/91, 19/92, 33/92. i 76/94.), a u svezi sa člankom 4. Zakona o
putnim ispravama hrvatskih državljana ("Narodne novine", broj
53/91, 64/92. i 26/93.), ministar unutarnjih poslova donosi

## Rješenje

### o utvrđivanju cijene propusnice koja se izdaje prema odredbama Udinskog sporazuma

I.

Za izdanu propusnicu (Udinski sporazum) građanin plaća naknadu
u iznosu od 120 kn.

II.

Sredstva od naknade za izdanu putnu ispravu iz točke I. ovog
Rješenja knjižit će se na poseban račun i mogu se upotrijebiti
samo za nabavu obrazaca te isprave, kao i podmirenje ostalih troškova u
svezi s njihovim izdavanjem.

III.

Danom stupanja na snagu ovog Rješenja prestaje važiti Rješenje broj:
511-01-86-2869/94. od 28. siječnja 1994. godine.

IV.

Ovo Rješenje stupa na snagu danom potpisivanja, a primjenjivat će
se od 1. travnja 1995. godine.

Broj: 511-01-82-7731/95.

Zagreb, 17. veljače 1995.

Ministar

**Ivan Jarnjak,** v. r.

---

[![](../../TipkaPočStr.GIF)](http://www.nn.hr/Narodne.htm)
[![](../../TSluzGl.GIF)](http://www.nn.hr/Glasilo/index.htm)
[![](../../TPretra.GIF)](http://www.nn.hr/search/iaquery.exe)
![](../../TElPosta.GIF)

Rješenje, NN 22/1995-449
## Rješenje o utvrđivanju cijene obrasca isprava o oružju

### NN 22/1995 (31.3.1995.), Rješenje o utvrđivanju cijene obrasca isprava o oružju

# MINISTARSTVO UNUTARNJIH POSLOVA

Temeljem članka 85. stavak 2. Zakona o oružju ("Narodne
novine", broj 69/92, 43/93. i 26/93.), ministar unutarnjih poslova,
donosi

## Rješenje

### o utvrđivanju cijena obrazaca isprava o oružju

I.

Za obrasce isprava o oružju navedene u ovom Rješenju stranke plaćaju
naknadu u slijedečem iznosu:

1. Odobrenje za nabavu oružja (Obrazac 2)............................
3 kn

2. Oružni list za držanje oružja (Obrazac 4) ............................40
kn

3. Oružni list za držanje i nošenje oružja (Obrazac 5) ..............40
kn

4. Oružni list za držanje oružja kao uspomene (Obrazac 6) ......3 kn

5. Potvrda o prijavljenom oružju (Obrazac 7) .........................40
kn

6. Odobrenje za držanje oružja (Obrazac 8)...........................
3 kn

7. Dozvola za nošenje oružja (Obrazac 9).............................
40 kn

II.

Sredstva od naknade za izdane obrasce isprava iz točke I. ovog
Rješenja knjižit će se na poseban račun i mogu se upotrijebiti
samo za nabavu obrazaca tih isprava, te podmirenje ostalih troškova u svezi
s njihovim izdavanjem.

III.

Stupanjem na snagu ovog Rješenja stavlja se izvan snage Rješenje o utvrđivanju
cijena obrazaca isprava o oružju broj: 511-01-86-2868/94. od 28. siječnja
1994. godine.

IV.

Ovo Rješenje stupa na snagu danom potpisivanja, a primjenjivat će
se od 1. travnja 1995. godine.

Broj: 511-01-82-7728/95

Zagreb, 17. veljače 1995.

Ministar

**Ivan Jarnjak,** v. r.

---

[![](../../TipkaPočStr.GIF)](http://www.nn.hr/Narodne.htm)
[![](../../TSluzGl.GIF)](http://www.nn.hr/Glasilo/index.htm)
[![](../../TPretra.GIF)](http://www.nn.hr/search/iaquery.exe)
![](../../TElPosta.GIF)

Rješenje, NN 22/1995-450
## Rješenje o utvrđivanju cijene putovnice, zajedničke putovnice i putnog lista

### NN 22/1995 (31.3.1995.), Rješenje o utvrđivanju cijene putovnice, zajedničke putovnice i putnog lista

# MINISTARSTVO UNUTARNJIH POSLOVA

Temeljem članka 25. stavka 5. Zakona o putnim ispravama hrvatskih
državljana ("Narodne novine", broj 55/91, 64/92. i 26/93.), ministar
unutarnjih poslova, donosi

## Rješenje

### o utvrđivanju cijene putovnice, zajedničke putovnice i putnog lista

I

Za izdane putne isprave navedene u ovom Rješenju građani plaćaju
naknadu u sljedećem iznosu:

- za putovnicu 120 kn

- za zajedničku putovnicu 25 kn

- za putni list 20 kn

II

Sredstva od naknade za izdane putne isprave iz točke I ovog Rješenja
knjižit će se na poseban račun i mogu se upotrijebiti samo
za nabavu obrazaca tih isprava, te podmirenje ostalih troškova u svezi
s njihovim izdavanjem.

III

Stuparijem na snagu ovog Rješenja stavlja se izvan snage Rješenje o
utvrđivanju cijene putovnice, zajedničke putovnice i putnog
lista ("Narodne novine", broj 10/94.).

IV

Ovo Rješenje stupa na snagu danom potpisivanja, a primjenjivat će
se od 1. travnja 1995. godine

Broj: 511-01-82-7725/95.

Zagreb, 17. veljače 1995.

Ministar

**Ivan Jarnjak,** v. r.

---

[![](../../TipkaPočStr.GIF)](http://www.nn.hr/Narodne.htm)
[![](../../TSluzGl.GIF)](http://www.nn.hr/Glasilo/index.htm)
[![](../../TPretra.GIF)](http://www.nn.hr/search/iaquery.exe)
![](../../TElPosta.GIF)

Rješenje, NN 22/1995-452
## Odluku o naknadi za troškove smještaja i prehraneza vrijeme prekvalifikacije ili dokvalifikacije izvan mjesta prebivalištakorisnika u godini 1995.

### NN 22/1995 (31.3.1995.), Odluku o naknadi za troškove smještaja i prehraneza vrijeme prekvalifikacije ili dokvalifikacije izvan mjesta prebivalištakorisnika u godini 1995.

# REPUBLIČKI FOND MIROVINSKOG I INVALIDSKOG OSIGURANJA RADNIKA HRVATSKE

Na temelju članka 6. točke 12. Statuta Republičkog
fonda mirovinskog i invalidskog osiguranja radnika Hrvatske ("Narodne
novine", br. 58/90., 21/92. i 116/93.), Upravni odbor Republičkog
fonda mirovinskog i invalidskog osiguranja radnika Hrvatske, na sjednici
održanoj 21. ožujka 1995. donosi

## Odluku

### o naknadi za troškove smještaja i prehrane za vrijeme prekvalifikacije ili dokvalifikacije izvan mjesta prebivališta korisnika u godini 1995.

1. Invalidu rada i osiguraniku koji se nalazi na prekvalifikaciji ili
dokvalifikaciji izvan mjesta prebivališta, a nije mu osiguran stalni prijevoz
od mjesta stanovanja do mjesta gdje se obavlja prekvalifikacija ili dokvalifikacija
ni besplatan smještaj i prehrana za vrijeme prekvalifikacije ili dokvalifikacije
u drugome mjestu - isplaćuje se, osim naknade plaće u svezi
s pravom na prekvalifikaciju ili dokvalifikaciju, još i naknada za troškove
smještaja i prehrane, koja od 1. siječnja 1995. iznosl 397,71 kn
mjesečno.

2. Ova odluka stupa na snagu idućeg dana od dana objave u "Narodnim
novinama", a primjenjuje se od 1. siječnja 1995.

Klasa: 140-13/95-01/1270

Urbroj: 341-99-01/95-3

Zagreb, 21. ožujka 1995.

Predsjednik Upravnog odbora Republičkog fonda mirovinskog
i invalidskog osiguranja radnika Hrvatske

**dr. Stjepan Božinkov,** v. r.

---

[![](../../TipkaPočStr.GIF)](http://www.nn.hr/Narodne.htm)
[![](../../TSluzGl.GIF)](http://www.nn.hr/Glasilo/index.htm)
[![](../../TPretra.GIF)](http://www.nn.hr/search/iaquery.exe)
![](../../TElPosta.GIF)

Odluka, NN 22/1995-457
## Odluku o najnižoj svoti naknade plaće u svezi s pravom na prekvalifikaciju ili dokvalifikaciju i naknade plaće u svezi s pravom na zaposlenje od 1. siječnja 1995.

### NN 22/1995 (31.3.1995.), Odluku o najnižoj svoti naknade plaće u svezi s pravom na prekvalifikaciju ili dokvalifikaciju i naknade plaće u svezi s pravom na zaposlenje od 1. siječnja 1995.

# REPUBLIČKI FOND MIROVINSKOG I INVALIDSKOG OSIGURANJA RADNIKA HRVATSKE

Na temelju članka 6. točke 12. Statuta Republičkog
fonda mirovinskog i invalidskog osiguranja radnika Hrvatske ("Narodne
novine", br. 58/90., 21/92. i 116/93.), Upravni odbor Republičkog
fonda mirovinskog i invalidskog osiguranja radnika Hrvatske, na sjednici
održanoj 21. ožujka 1995. donosi

## Odluku

### o najnižoj svoti naknade plaće u svezi s pravom na prekvalifikaciju ili dokvalifikaciju i naknade plaće u svezi s pravom na zaposlenje od 1. siječnja 1995.

1. U skladu s odredbom članka 37d. Zakona o osnovnim pravima
iz mirovinskog i invalidskog osiguranja ("Narodne novine", broj
53/91.), najniža svota naknade plaće u svezi s pravom na prekvalifikaciju
ili dokvalifikaciju i naknade plaće u svezi s pravom na zaposlenje
od 1. siječnja 1995. iznosi 870,00 kn.

2. Ova odluka stupa na snagu idućeg dana od dana objave u "Narodnim
novinama", a primjenjuje se od 1. siječnja 1995.

Klasa: 140-13/95-01/1270

Urbroj: 341-99-01/95-7

Zagreb, 21. ožujka 1995.

Predsjednik Upravnog odbora Republičkog fonda mirovinskog
i invalidskog osiguranja radnika Hrvatske

**dr. Stjepan Blažinkov,** v. r.

---

[![](../../TipkaPočStr.GIF)](http://www.nn.hr/Narodne.htm)
[![](../../TSluzGl.GIF)](http://www.nn.hr/Glasilo/index.htm)
[![](../../TPretra.GIF)](http://www.nn.hr/search/iaquery.exe)
![](../../TElPosta.GIF)

Odluka, NN 22/1995-462
## Odluku o osnovicama za određivanje prava i za obračunavanje i plaćanje doprinosa za mirovinsko i invalidsko osiguranje za osiguranike privremeno izvan radnog odnosa

### NN 22/1995 (31.3.1995.), Odluku o osnovicama za određivanje prava i za obračunavanje i plaćanje doprinosa za mirovinsko i invalidsko osiguranje za osiguranike privremeno izvan radnog odnosa

# REPUBLIČKI FOND MIROVINSKOG I INVALIDSKOG OSIGURANJA RADNIKA HRVATSKE

Na temelju članka 196. stavka 1. pod f) Zakona o mirovinskom
i invalidskom osiguranju ("Narodne novine", broj 26/83, 5/86,
42/87, 34/89, 57/89, 40/90, 9/91, 26/93, 96/93 i 44/94) i članka
6. točke 7. Statuta Republičkog fonda mirovinskog i invalidskog
osiguranja radnika Hrvatske ("Narodne novine", broj 58/90, 21/92
i 116/93) Upravni odbor Republičkog fonda mirovinskog i invalidskog
osiguranja radnika Hrvatske na sjednici održanoj 21. ožujka 1995. donosi

## Odluku

### o osnovicama za određivanje prava i za obračunavanje i plaćanje doprinosa za mirovinsko i invalidsko osiguranje za osiguranike privremeno izvan radnog odnosa

Članak 1.

Osnovica za određivanje prava i za obračunavanje i plaćanje
doprinosa za mirovinsko i invalidsko osiguranje za osiguranike privremeno
izvan radnog odnosa iz čl.18. i 19. Zakona o mirovinskom i invalidskom
osiguranju jest prosječna plaća koju je osiguranik ostvario
u godini 1994. Za osiguranike za koje se ne raspolaže podacima o prosječnoj
plaći u godini 1994. za osnovicu za određivanje prava i za obračunavanje
i plaćanje doprinosa, uzima se svota prosječne minimalne plaće
iz godine 1994. Za osiguranike koji su u godini 1994. bili privremeno izvan
radnog odnosa osnovica za određivanje prava i za obračunavanje
i plaćanje doprinosa za mirovinsko i invalidsko osiguranje u godini
1995. povećava se za 137,1%.

Članak 2.

Doprinos za mirovinsko i invalidsko osiguranje osoba iz članka
1. ove odluke obračunava se i plaća prema Zakonom utvrđenoj
stopi na pripadajuću svotu osnovice. Obveznik uplate doprinosa za
navedene osiguranike je Zavod za zapošljavanje, odnosno njegovi mjerodavni
uredi.

Članak 3.

Na dan stupanja na snagu ove odluke prestaje vrijediti Odluka o osnovicama
za određivanje prava i za obračunavanje i plaćanje doprinosa
za mirovinsko i invalidsko osiguranje za osiguranike privremeno izvan radnog
odnosa za godinu 1994. ("Narodne novine", broj 26/94).

Članak 4.

Ova odluka stupa na snagu osmoga dana nakon objave u " Narodnim
novinama", a primjenjivat će se od 1. siječnja 1995.

Klasa:140-13/95-01/1269

Urbroj: 341-99-01/95-10

Zagreb, 21. ožujka 1995.

Predsjednik Upravnog odbora Republičkog fonda mirovinskog
i invalidskog osiguranja radnika Hrvatske

**dr. Stjepan Blažinkov,** v. r.

---

[![](../../TipkaPočStr.GIF)](http://www.nn.hr/Narodne.htm)
[![](../../TSluzGl.GIF)](http://www.nn.hr/Glasilo/index.htm)
[![](../../TPretra.GIF)](http://www.nn.hr/search/iaquery.exe)
![](../../TElPosta.GIF)

Odluka, NN 22/1995-463
## Pravilnik o izmjenama Pravilnika o organizaciji,sastavu i radu stručnih organa vještačenja u mirovinskom i invalidskom osiguranju

### NN 22/1995 (31.3.1995.), Pravilnik o izmjenama Pravilnika o organizaciji,sastavu i radu stručnih organa vještačenja u mirovinskom i invalidskom osiguranju

# REPUBLIČKI FOND MIROVINSKOG I INVALIDSKOG OSIGURANJA SAMOSTALNIH PRIVREDNIKA HRVATSKE

Na temelju članka 6. točke 1. Statuta Republičkog fonda mirovinskog
i invalidskog osiguranja radnika Hrvatske ("Narodne novine",
br. 58/90, 21/92 i 116/93), Upravni odbor Republičkog fonda mirovinskog
i invalidskog osiguranja radnika Hrvatske, na sjednici održanoj 21. ožujka
1995. donosi

## PRAVILNIK

### o izmjenama Pravilnika o organizaciji, sastavu i radu stručnih organa vještačenja u mirovinskom i invalidskom osiguranju

Članak 1.

U Pravilniku o organizaciji, sastavu i radu stručnih organa vještačenja
u mirovinskom i invalidskom osiguranju ("Narodne novine", br.
45/83, 32/84 i 96/94) u članku 14. stavku 2. riječi: "Uputnicu za
određene medicinske pretrage, koje će se izvršiti na teret sredstava Republičkog
fonda, izdaje predsjednik invalidske komisije. Uputnica se izdaje u dva
primjerka, od kojih se jedan daje stranci, a drugi se ulaže u spis."
brišu se. Stavak 3. mijenja se i glasi: "(3) U slučaju ostvarivanja
prava na temelju invalidnosti osobe kojoj je posljednje zaposlenje bilo
u zemlji s kojom je zaključen međunarodni ugovor ili sporazum o socijalnom
osiguranju i koja se vratila u zemlju, postupit će se na način propisan
u stavku 2. ovoga članka." U stavku 4. riječi: "st. 1. i 2."
zamjenjuju se riječima: "stavka 1."

Članak 2.

Članak 25a. mijenja se i glasi: "Kada je invalidska komisija utvrdila
potrebu kontrolnog pregleda, osim iz razloga utvrđenih u članku 25. ovoga
pravilnika ili kada se obavlja ponovni pregled na zahtjev liječnika koji
liječi osiguranika, predsjednik invalidske komisije odredit će, prema potrebi,
dopunu medicinske i druge dokumentacije od tog liječnika. Ako se ponovni
pregled obavlja na zahtjev osiguranika, što se tiče medicinske dokumentacije,
postupit će se na način propisan u članku 14. stavku 2. ovoga pravilnika."

Članak 3.

Ovaj pravilnik stupa na snagu osmoga dana od dana objave u "Narodnim
novinama".

Klasa: 140-13/95-01/1269

Urbroj: 341-99-01/95-9

Zagreb, 21. ožujka 1995.

Predsjednik Upravnog odbora Republičkog fonda

mirovinskog i invalidskog osiguranja radnika Hrvatske

**dr. Stjepan Blažinkov,** v. r.

Pravilnik, NN 22/1995-464
## Odluku o izmjeni Odluke o otpremnini bračnom drugu

### NN 22/1995 (31.3.1995.), Odluku o izmjeni Odluke o otpremnini bračnom drugu

# REPUBLIČKI FOND MIROVINSKOG I INVALIDSKOG OSIGURANJA SAMOSTALNIH PRIVREDNIKA HRVATSKE

Na temelju članka 78. i članka 6. točke 13. Statuta Republičkog fonda
mirovinskog i invalidskog osiguranja samostalnih privrednika Hrvatske ("Narodne
novine", br. 58/90., 21/92. i 116/93.), Upravni odbor Republičkog
fonda mirovinskog i invalidskog osiguranja samostalnih privrednika Hrvatske,
na sjednici održanoj 21. ožujka 1995. donosi

## ODLUKU

### o izmjeni Odluke o otpremnini bračnom drugu

1.

U Odluci o otpremnini bračnom drugu ("Narodne novine", br.
53/83., 19/87., 14/88., 44/89., 17/90., 15/91., 16/92, 23/93. i 39/44)
u točki 1. svota 642.477 HRD zamjenjuje se svotom 1.523,30 kn.

2.

Ova odluka stupa na snagu idućeg dana od dana objave u "Narodnim
novinama", a primjenjuje se od 1. siječnja 1995.

Klasa: 142-13/95-01/1271

Urbroj: 342-99-01/95-3

Zagreb, 21. ožujka 1995.

Predsjednik Upravnog odbora Republičkog fonda

mirovinskog i invalidskog osiguranja samostalnih privrednika
Hrvatske

**dr. Stjepan Blažinkov,** v. r.

Odluka, NN 22/1995-467
## Odluku o izmjeni Odluke o novčanoj naknadi udovici osiguranika koja nije stekla pravo na obiteljsku mirovinu

### NN 22/1995 (31.3.1995.), Odluku o izmjeni Odluke o novčanoj naknadi udovici osiguranika koja nije stekla pravo na obiteljsku mirovinu

# REPUBLIČKI FOND MIROVINSKOG I INVALIDSKOG OSIGURANJA SAMOSTALNIH PRIVREDNIKA HRVATSKE

Na temelju članka 79. i članka 6. točke 13. Statuta Republičkog fonda
mirovinskog i invalidskog osiguranja samostalnih privrednika Hrvatske ("Narodne
novine", br. 58/90., 21/92. i 116/93.). Upravni odbor Republičkog
fonda mirovinskog i invalidskog osiguranja samostalnih privrednika Hrvatske,
na sjednici održanoj 21. ožujka 1995. donosi

## ODLUKU

### o izmjeni Odluke o novčanoj naknadi udovici osiguranika koja nije stekla pravo na obiteljsku mirovinu

1.

U Odluci o novčanoj naknadi udovici osiguranika koja nije stekla pravo
na obiteljsku mirovinu ("Narodne novine", br. 52/84., 19/87.,
14/89., 17/90., 15/91., 16/92, 23/93. i 39/44) u točki 2. iznos 107.106.-
HRD zamjenjuje se svotom 253,93 kn.

2.

Ova odluka stupa na snagu idućeg dana od dana objave u "Narodnim
novinama", a primjenjuje se od 1. siječnja 1995.

Klasa: 142-13/95-01/1271

Urbroj: 342-99-01/95-4

Zagreb, 21. ožujku 1995.

Predsjednik Upravnog odbora Republičkog fonda

mirovinskog i invalidskog osiguranja samostalnih privrednika
Hrvatske

**dr. Stjepan Blažinkov,** v. r.

Odluka, NN 22/1995-468
## Odluku o izmjeni Odluke o naknadi dijela troškova za smještaj djece ometene u psihičkom ili fizičkom razvoju u organizacijama internatskog tipa

### NN 22/1995 (31.3.1995.), Odluku o izmjeni Odluke o naknadi dijela troškova za smještaj djece ometene u psihičkom ili fizičkom razvoju u organizacijama internatskog tipa

# REPUBLIČKI FOND MIROVINSKOG I INVALIDSKOG OSIGURANJA SAMOSTALNIH PRIVREDNIKA HRVATSKE

Na temelju članka 88. i članka 6. točke 13. Statuta Republičkog fonda
mirovinskog i invalidskog osiguranja samostalnih privrednika Hrvatske ("Narodne
novine", br. 58/90., 21/92. i 116/93.), Upravni odbor Republičkog
fonda mirovinskog i invalidskog osiguranja samostalnih privrednika Hrvatske,
na sjednici odrianoj 21. ožujka 1995., donosi

## ODLUKU

### o izmjeni Odluke o naknadi dijela troškova za smještaj djece ometene u psihičkom ili fizičkom razvoju u organizacijama internatskog tipa

1.

U Odluci o naknadi troškova za smještaj djece ometene u psihičkom ili
fizičkom razvoju u organizacijama internatskog tipa ("Narodne novine",
br. 34/84., 10/85., 16/86., 19/87., 14/88., 14/89., 17/90., 15/91., 16/92.,
23/93. i 39/44.) u točki 2. zamjenjuje se:

svota 221.395.- HRD svotom 524,92 kn

svota 235.525.- HRD svotom 558,41 kn

svota 249.403.- HRD svotom 591,33 kn

svota 263.139.- HRD svotom 623,88 kn

svota 277.143.- HRD svotom 657,10 kn

svota 291.020.- HRD svotom 690,00 kn

svota 304.882.- HRD svotom 722,87 kn

2.

Ova odluka stupa na snagu idućeg dana od dana objave u "Narodnim
novinama", a primjenjuje se od 1. siječnja 1995.

Klasa: 142-13/95-01/1271

Urbroj: 342-99-01/95-5

Zagreb, 21. ožujka 1995.

Predsjednik Upravnog odbora Republičkog fonda

mirovinskog i invalidskog osiguranja samostalnih privrednika
Hrvatske

**dr. Sjepan Blažinkov,** v. r.

Odluka, NN 22/1995-469
## Odluku o najnižoj svoti naknade plaće u svezi s pravom na prekvalifikaciju ili dokvalifikaciju i naknade plaće u svezi s pravom na zaposlenje od 1. siječnja 1995.

### NN 22/1995 (31.3.1995.), Odluku o najnižoj svoti naknade plaće u svezi s pravom na prekvalifikaciju ili dokvalifikaciju i naknade plaće u svezi s pravom na zaposlenje od 1. siječnja 1995.

# REPUBLIČKI FOND MIROVINSKOG I INVALIDSKOG OSIGURANJA SAMOSTALNIH PRIVREDNIKA HRVATSKE

Na temelju članka 6. točke 13. Statuta Republičkog fonda mirovinskog
i invalidskog osiguranja samostalnih privrednika Hrvatske ("Narodne
novine", br. 58/90., 21/92. i 116/93.), Upravni odbor Republičkog
fonda mirovinskog i invalidskog osiguranja samostalnih privrednika Hrvatske
na sjednici održanoj 21. ožujka 1995., donosi

## ODLIKU

### o najnižoj svoti naknade plaće u svezi s pravom na prekvalifikaciju ili dokvalifikaciju i naknade plaće u svezi s pravom na zaposlenje od 1. siječnja 1995.

1.

U skladu s odredbom članka 37d. Zakona o osnovnim pravime iz mirovinskog
i invalidskog osiguranja ("Narodne novine", broj 53/91.), najniža
svota naknade plače u svezi s pravom na prekvalifikaciju ili dokvalifikaciju
i na naknade plaće u svezi s pravom na zaposlenje od 1. siječnja 1995.
iznosi 870,00 kn.

2.

Ova odluka stupa na snagu idućeg dana od dana objave u "Narodnim
novinama", a primjenjuje se od 1. siječnja 1995.

Klasa: 142-13/95-01/1271

Urbroj: 342-99-01/95-7

Zagreb, 21. ožujka 1995.

Predsjednik Upravnog odbora Republičkog fonda

mirovinskog i invalidskog osiguranja samostalnih privrednike
Hrvatske

**dr. Stjepan Blažinkov,** v. r.

Ostalo, NN 22/1995-471
## Stavovi (Stavovi Hrvatskog odbora za računovodstvo i računovodstvene standarde)

### NN 22/1995 (31.3.1995.), Stavovi (Stavovi Hrvatskog odbora za računovodstvo i računovodstvene standarde)

# HRVATSKI ODBOR ZA RAČUNOVODSTVO I RAČUNOVODSTVENE STANDARDE

Na temelju članka 15. stavka (2) Zakona o računovodstvu
("Narodne novine", broj 90/92) i članka 10. stavka (1)
i (2) Pravila Hrvatskog odbora za računovodstvo i računovodstvene
standarde ("Narodne novine", broj 39/94) Hrvatski odbor za računovodstvo
i računovodstvene standarde na sjednici održanoj 24. ožujka 1995.
donio je sljedeće

## Stavove

### (Stavovi Hrvatskog odbora za računovodstvo i računovodstvene standarde)

Polazeći od ocjena:

a) da primijenjeni indeks rasta cijena proizvođača industrijskih
proizvoda u 1992. i 1993. godini nije odražavao realne promjene opće
kupovne moći (točka 34. MRS-a 29),

b) da dio poduzetnika nije primjenjivao načelo opreznosti odnosno
pravilo nižeg vrednovanja suglasno točki 17. MRS-a 29 i c) da time
vrijednosti u bilancama ne odražavaju realno stanje. Hrvatski odbor za
računovodstvo i računovodstvene standarde u svezi navedenoga
donosi sljedeće

STAVOVE

1. Sve poduzetnike pozivamo na dosljednu primjenu Zakona o računovodstvu
i Međunarodnih računovodstvenih standarda. 2. One poduzetnike
kod kojih je ispunjen barem jedan uvjet iz navedenih ocjena, posebice upućujemo
na primjenu MRS-ova 2, 8, 16 i 25.

3. U uvjetima precijenjenosti vrijednosti imovine smanjenje vrijednosti
imovine treba provesti na teret ostalih rezervi (pričuva) odnosno
revalorizacijskih rezervi (pričuva) iskazanih u bilanci kao rezultat
razlike između rasta cijena proizvođača industrijskih proizvoda
i tečaja ino-valute.

4. Na ovaj način ne mijenja se temeljni kapital.

Predsjednik

**dr. Danimir Gulin,** v. r.

---

[![](../../TipkaPočStr.GIF)](http://www.nn.hr/Narodne.htm)
[![](../../TSluzGl.GIF)](http://www.nn.hr/Glasilo/index.htm)
[![](../../TPretra.GIF)](http://www.nn.hr/search/iaquery.exe)
![](../../TElPosta.GIF)

Ostalo, NN 22/1995-473
## Objava o svoti prosječne jednoipolmjesečne i dvomjesečne plaće u Republici Hrvatskoj

### NN 22/1995 (31.3.1995.), Objava o svoti prosječne jednoipolmjesečne i dvomjesečne plaće u Republici Hrvatskoj

# OBJAVE

Na osnovi točke 11. Odluke o visini prihoda članova domaćinstva osiguranika
odnosno korisnika mirovine o kojima ovisi pravo na doplatak za pomoć i
njegu ("Narodne novine", broj 52/83.) daje se

## Objava

### o svoti prosječne jednoipolmjesečne i dvomjesečne plaće u Republici Hrvatskoj

Prosječna jednoipolmjesečna plaća u Republici Hrvatskoj u godini 1994.
iznosi 1.870,50 kn, a dvomjesečna 2.494,00 kn.

Navedena svota temelji se na podatku Državnog zavoda za statistiku prema
kojem prosječna mjesečna plaća u Republici Hrvatskoj u godini 1994. iznosi
1.247,00 kn.

Klasa: 140-13/95-02/1270

Ur. broj: 341-99-01/1-95/1

Zagreb, 21. ožujka 1995.

Direktor Republičkog fonda

mirovinskog i invalidskog osiguranja radnika Hrvatske

**Stjepan Bračić,** v. r.

Ostalo, NN 22/1995-476
## Odluka o razrješenju dužnosti izvanrednog i opunomoćenog veleposlanika Republike Hrvatske u Republici Argentini

### NN 23/1995 (5.4.1995.), Odluka o razrješenju dužnosti izvanrednog i opunomoćenog veleposlanika Republike Hrvatske u Republici Argentini

# PREDSJEDNIK REPUBLIKE HRVATSKE

Na osnovi članka 99. stavka 2. Ustava Republike Hrvatske i članka 13.
Zakona o inozemnim poslovima ("Narodne novine", broj 53/91) donosim

## ODLUKU

### O RAZRJEŠENJU DUŽNOSTI IZVANREDNOG I OPUNOMOĆENOG VELEPOSLANIKA REPUBLIKE HRVATSKE U ARGENTINI

MATO MEDO razrješuje se dužnosti izvanrednog i opunomoćenog veleposlanika
Republike Hrvatske u Argentini, s danom 1. lipnja 1995. godine.

Broj: 95-563/1

Zagreb, 28. ožujka 1995.

Predsjednik Republike Hrvatske

**dr. Franjo Tuđman,** v. r.

Odluka, NN 23/1995-479
## Odluka o odlikovanju Ordenom Reda Danice Hrvatske

### NN 23/1995 (5.4.1995.), Odluka o odlikovanju Ordenom Reda Danice Hrvatske

# PREDSJEDNIK REPUBLIKE HRVATSKE

Na temelju članka 98. Ustava Republike Hrvatske te članka 17. Zakona
o odlikovanjima i priznanjima Republike Hrvatske ("Narodne novine",
broj 33/92), donosim

## ODLUKA

### KOJOM SE ODLIKUJE ORDENOM DANICE HRVATSKE

gospodin Carl Gustaf Strohm za svoj novinarski rad kojim je pridonio
promicanju ugleda i poznavanju demokratske Republike Hrvatske u svijetu.

Broj: PA2-3/1-95

Zagreb, 6. ožujka 1995.

Predsjednik Republike Hrvatske

**dr. Franjo Tuđman,** v. r.

Odluka, NN 23/1995-480
## Uredbu o izmjeni Uredbe o privremenoj uporabi bonova pri prodaji naftnih derivata

### NN 23/1995 (5.4.1995.), Uredbu o izmjeni Uredbe o privremenoj uporabi bonova pri prodaji naftnih derivata

# VLADA REPUBLIKE HRVATSKE

Na temelju članka 1. stavka 1. Zakona o ovlasti Vlade Republike Hrvatske
da uredbama uređuje pojedina pitanja iz djelokruga Zastupničkog doma Sabora
Republike Hrvatske ("Narodne novine", broj 79/94.), Vlada Republike
Hrvatske je na sjednici održanoj 4. travnja 1995. donijela

## UREDBU

### O IZMJENI UREDBE O PRIVREMENOJ UPORABI BONOVA PRI PRODAJI NAFTNIH DERIVATA

Članak 1.

U Uredbi o privremenoj uporabi bonova pri prodaji naftnih derivata ("Narodne
novine", broj 8/95.), u članku 1. riječi "do 31. ožujka 1995.
godine" zamjenjuju se riječima "do 30. rujna 1995. godine."

Članak 2.

Ova Uredba stupa na snagu danom objave u "Narodnim novinama",
a primjenjuje se od 1. travnja 1995. godine.

Klasa: 310-05/95-01/01

Urbroj: 5030105-95-4

Zagreb, 4. travnja 1995.

Predsjednik

**Nikica Valentić,** v. r.

Uredba, NN 23/1995-481
## Rješenje o razrješenju ravnatelja Državnog ravnateljstva za robne zalihe

### NN 23/1995 (5.4.1995.), Rješenje o razrješenju ravnatelja Državnog ravnateljstva za robne zalihe

# VLADA REPUBLIE HRVATSKE

Na temelju članka 23. stavka 4. Zakona o Vladi Republike Hrvatske ("Narodne
novine", br. 41/90, 8/91, 14/91, 53A/91, 9/92, 55/92 i 29/94) i članka
47. stavka 2. Zakona o sustavu državne uprave ("Narodne novine",
broj 75/93), Vlada Republike Hrvatske je na sjednici održanoj 16. veljače
1995. godine donijela

## RJEŠENJE

### O RAZRJEŠENJU RAVNATELJA DRŽAVNOG RAVNATELJSTVA ZA ROBNE ZALIHE

Razrješuje se mr. ANTE GRUBIŠIĆ dužnosti ravnatelja Državnog ravnateljstva
za robne zalihe s danom 31. ožujka 1995.

Klasa: 080-02/95-02/02

Urbroj: 50304/2-95-01

Zagreb, 16. veljače 1995.

Predsjednik

**Nikica Valentić,** v. r.

Rješenje, NN 23/1995-482